નવી દિલ્હીઃ જમ્મુ કશ્મીરમાં ઉપદ્રવીઓ સામે હવે પ્લાસ્ટિક બુલેટનો ઉપયોગ કરવામાં આવશે. કેન્દ્ર સરકારે 1000 પ્લાસ્ટિક બુલેટ કાશ્મીર ઘાટીમાં મોકલી છે. સાથે સુરક્ષાદળોને આદેશ આપ્યો છે કે તેઓ ભીડને કાબુમાં કરવા માટે પેલેટ ગનનો ઉપયોગ ન કરે. પહેલી વખત કાશ્મીરમાં પત્થરબાજો અને ઉપદ્રવિયોને કાબુમાં કરના માટે સુરક્ષાદળોને પ્લાસ્ટિક બુલેટનો ઉપયોગ કરવાની સલાહ આપવામાં આવી છે. એટલું જ નહીં ગૃહ મંત્રાલય દ્વારા સુરક્ષાદળોને આદેશ આપવામાં આવ્યો છે કે હવે પેલેટ ગનનો ઉપયોગ અંતિમ વિકલ્પ તરીકે કરવામાં આવે. એટલે કે સુરક્ષાદળને લાગે કે હવે પરિસ્થિતિ બેકાબુ છે ત્યારે જ પેલેટ ગનનો ઉપયોગ કરવામાં આવે.